Jep, Bongzilla er klar med en ny plade. 20. april. Altså 20/4. Get it? Arh, det virker måske bedre på engelsk. Nå ja, den handler om hash.\n1. Sundae Driver\n2. Free The Weed\n4. The Weedeater\n5. Earth Bong, Smoked, Mags Bags\nÆrligt, ikke? Så findes der måske en to-tre veje, man kan gå af, når man beslutter sig for at lave et stonerband. Man kan være sådan ørkenagtig og synge om biler og solbriller, eller man kan være fra England og synge om regn og djævlen, eller man kan jamme noget om hash. Uanset hvad skal ens navn helst i en eller anden grad referere til hash. Man kan hedde Toke eller Weedeater eller Dopelord eller slet og ret bare Bong. Men hvis man nu er endnu mere bong end Bong, så kan man kalde sig Bongzilla. Det må ligesom være en enormt stor bong, ikke?\nNej, når det handler om stoner metal, skal man lægge akademikerbrillen fra sig og lade være med at være så kritisk. Det handler ikke om at være raffineret eller skarp og satirisk og begavet. Det handler bare om at hive nogle sug af den store glasdjævel, der går på omgang. At være en ægte Bongripper.\nDet er, som man kan se, nemt at gøre nar af stonerbands. De hedder noget fjollet, genbruger Sabbath-riffs med tung distortion, går i slidte truckercaps og shorts med mange lommer og fniser, når nogen siger “69” eller “420”. Og det er måske rigtig nok, men det kunne man udbrede til mange genrer. De er allesammen tåbelige, når man koger det ned.\nMen stoner metal har i den grad noget at byde på, og i denne afkrog er Bongzilla et af de helt store navne – deres sidste plade før deres seksårige opløsning ‘Amerijuanican’ er et brilliant eksempel på, hvad man kan gøre med en sans for groove og en ordentlig stabel forstærkere. På samme måde leverer trioen fra ostestaten Wisconsin, der har givet navn til denne femte plade på 26 år, en solid præstation live, som de demonstrerede så solidt for efterhånden længe siden i et kogende Pumpehuset sammen med danske Slowjoint, der så fint kridtede den tågede bane op. Bongzilla lugter af hash og drypper af sved. Derfor vækker det jubel, når de samtidig med denne udgivelse bekendtgør, at de har tilsluttet sig det europæiske bookingbureau HPS Booking. Der er lys for enden af coronatunnellen.\nOst og hash\nWisconsin var den største producent af hamp i det 20. århundredes første halvdel, men er nutildags temmelig hårde i filten, når det gælder den takkede urt. Besiddelse af selv den mindste smule berammes med $1000 i bøde og op til et halvt års fængsel. Hvordan Spanky, Magma og Muleboy (episke noms de guerre, ja tak) har holdt sig ude så længe vides ikke, for det er helt tydeligt, at de tre er i besiddelse af mere end en enkelt cigaret af jazztobak.\n‘Weedsconsin’ er et monument til den flydende fornemmelse en krøllet joint kan bidrage med, og man får fornemmelsen af, at omgivelserne kan lugte, hvad man hører, mens pladen kører.\nLige dele urt og tobak\nJointen er dog lige rigelig krøllet og består af mindst lige så meget ristet Prince Light som god græs. Det fungerer udmærket og har også en vis effekt, men det bliver ikke et trip, du husker – eller nærmere som ønsker du kunne huske.\n‘Weedsconsin’ er en habil plade med gode elementer, men når aldrig helt op og bliver mindeværdig. Der er fremragende passager, særligt åbningstracket ‘Sundae Driver’ åbner genialt med hårde og tunge marchtrommer, der leder over i et særdeles fugtigt riff, der ligger som grundelement i sangen sideløbende med Michael “Muleboy” Akelas væmmelige vokal. Der er groove i sangen og det klæder den godt.\nAnderles fuzzy bliver det på et af de andre højdepunkter: Den lange 'Earth Bong, Smoked, Mags Bags' er trippet og psykedelisk og lyder sine steder nærmest som elevatormusik tilføjet den dryppende tyngde og loddenhed, som Bongzilla står som garant for. Det syrede skalaspil er genialt. Den fede kombination af lækker, tilbagelænet afslapning og fæl aggression er allestedsnærværende hele vejen igennem, og giver stenertågen et godt twist af hårdhed.\nDer er ikke en dårlig sang på ‘Weedsconsin’, slet ikke. Der er bare heller ikke meget, der hiver den frem fra mængden. Men hvis man skal bruge en chillet underlægningsplade, der ikke bare er endnu en af de gamle favoritter, er den et godt bud.\nHvis du af uvisse årsager skulle blive tør i munden, mens du lytter til pladen, så kan Bongzilla også hjælpe med det. Sammen med mikrobryggeriet Wake Brewing har de fået fremstillet en læskende IPA.


Forskning er afgørende | LandbrugsAvisen\nMSD Animal Health sætter den faglige standard højt både for vores produkter og vores medarbejdere. Vores vigtigste opgave er at sikre, at vores produkter anvendes så optimalt som muligt. Det gør vi ved at have et tæt samarbejde med dyrlæger og landmænd og følge produkterne helt til dørs.\nVideo of Forskning er afgørende - MSD Animal Health\nMSD Animal Healths Team Svin i Norden består af dyrlæger, biologer og agronomer. Flere af dyrlægerne er fagdyrlæger i svinesygdomme og har mange års praktisk erfaring fra rådgivning i svinebesætninger.\nHøj kødkvalitet, god dyrevelfærd og lavt antibiotikaforbrug kommer ikke af sig selv. Hver dag året rundt anvendes MSD AH’s mange vacciner til at forebygge svinesygdomme i hele verden. I Danmark har vi en lang og god tradition for at forebygge sygdomme hos svin fremfor først at behandle dem, når de er syge. I MSD AH er vi stolte af at være leverandør af produkter, som er med til at gøre danske svin til en efterspurgt og anerkendt vare verden over. Vores sidste nye udvikling er intradermal vaccination, en nålefri vaccination i huden der sikrer sikker, let og hurtig tildeling af vacciner.\nMSD Animal Health er leverandør af vacciner, som er uundværlige til styring af sundhed i svinebesætninger. MSD AH’s mission er “SCIENCE OF HEALTHIER ANIMALS”. Det betyder, at vi gennem forskning konstant er på jagt efter nye redskaber til at forbedre sundhed, økonomi og dyrevelfærd i din svinebesætning. Forskning er afgørende for at holde dine grise sunde.\nLæs mere om IDAL på: www.idal.info


» Køb Nars Lip Gloss » Fri fragt\nHjemNars Lip Gloss\nDe fleste e-firmaer giver i vore dage et stort udvalg af fragtmuligheder. En af de mest almindelige er i øjeblikket afhentningssteder, hvor det er nemt for dig at hente dine produkter når du har tid. Metoden er nemlig vældig hensigtsmæssig, samt i mange tilfælde desuden den mest betalelige leveringsversion ved køb af Nars Lip Gloss.\nDu kunne ligeledes forsøge at bestille levering til din adresse eller ud på dit arbejde. Leveringstypen viser sig uheldigvis en lille smule mere pebret, men omvendt meget smart. Den mest betalelige slags levering vil dog til enhver tid være at du selv henter produkterne, men dette er betinget af at du er tæt på webshoppens adresse.\nLeveringshastigheden på kan vise sig at være temmelig vigtig om vi har behov for dine nye varer straks, så af den grund er det tydeligvis fornuftigt at du checker den estimerede leveringstid ved den respektive vare.\nEn hel del internet forhandlere garanterer 1 dags fragt på massevis af produkter, eksempelvis Nars Lip Gloss, som trods alt er påkrævet at ordren aflægges tidligere end et bestemt tidspunkt, med hensynstagen til at de har mulighed for at nå at få bestillingen distribueret før pakkemedarbejderne får fri.\nNogle enkelte internet butikker frembyder levering uden gebyr, men ofte under forudsætning af at du bestiller for et konkret beløb. Alternativt burde du foretrække den billigste leveringsversion, der i de fleste tilfælde – hvad end du opholder sig i Silkeborg, Skanderborg eller Sorø – er at få fragtmanden til at bringe ordren til en pakkeshop.\nDet har vist sig at være ret så hensigtsmæssigt for alle at finde frem til de bedste priser fra forskellige firmaer på nettet, og til gengæld har mange internet outlets været presset til at at mindske salgspriserne på en række af deres produkter – til børn og babyer, lige så vel som til voksne – drastisk, og endda nogle gange tilbyde portofri fragt.\nDet kan til hver en tid være gunstigt at kontrollere en række shops på nettet efter udsalg på Nars Lip Gloss forinden du gennemfører dit køb, så man er på den sikre side med at modtage den prisbilligste pris.\nDu bør alligevel være omhyggelig med, at såfremt en online forretning forhandler en vare til en pris der virker uendeligt fremragende, så kan det ofte være en varsel om en uægte internet butik. Bestillinger med betalingskort er ikke desto mindre en del af et regelsæt, som assisterer dig overfor svindlende internet virksomheder.\nVi går generelt ind for kortbetalinger eller mobilbetaling. Som et alternativ kan du benytte en afdragsløsning fra for eksempel ViaBill, ifald du foretrækker at finansiere pengene ude i fremtiden.\nForud for at nogen shopper på en e-forhandler burde de altid tage stilling til webbutikkens vilkår, det er dog for det meste en tidskrævende opgave.\nAlternativet kan derfor være at kigge om online webshoppen er e-mærke godkendt, da det skulle være et kendetegn for at online forretningen adlyder de officielle danske regler, tillige med at hjemmesiden nu og da monitoreres af eksperter der kender til de gældende regler. Det er en rigtig god anledning til hjælpende service, for så vidt du forvoldes udfordringer i processen med din handel.\nDertil kan det være til hjælp at du er sat ind i de mest basale forhold der kan have betydning for handlen, for eksempel hvilken ombytningsret online virksomheden har. I den forbindelse er det også vigtigt, at man altid bevarer ens kvittering på e-mail, så man en anden gang vil kunne bevise sin ordre af Nars Lip Gloss, uanset om du søger et produkt til en kvinde eller mand.\nTrustpilot medfører ganske solide muligheder for at beskue en hel del aktuelle konsumenters omtaler og derfor er det fornuftigt, at du læser e-forhandlerens bedømmelser af Nars Lip Gloss forinden du shopper.\nFacebook tilbyder dig derudover uden sammenligning fortræffelige løsninger til at få indblik i internet shoppens troværdighed. Foruden det møder vi nogle internet forretninger hvor kunder kan formulere en kritik af ordreforløbet, som ligeledes burde drages fordel af til afvejning af tilfredsheden hos kunderne.\nDenne side er finansieret af indtægter fra annoncer. Vi har et fast samarbejde med en lang række internet forretninger i form af at vi præsenterer firmaernes tilbud, og tager imod honorar i tilfælde af at en af vores brugere fuldfører en transaktion.\nInformationer om varer og shops på nettet i Danmark ajourføres jævnligt, men der tages forbehold for modifikationer der er foretaget efter at vi sidst opdaterede sidens data.


Alt og intet | LITTERATURFORMIDLEREN.DK | Side 2\nBOGTANKER #1: BOGÆSTETIK\nmaj 7, 2017 august 9, 2017 / Litteraturformidleren.dk\t/ Skriv en kommentar\nNu bliver det måske lidt nørdet – så er I advaret.\nMit arbejde er for tiden fokuseret omkring bogudstillinger i biblioteksrummet – hvad fungerer og hvad fungerer ikke. Og man kan blive helt overrasket over, hvor meget det visuelle aspekt faktisk betyder, når vi udvælger hvilke bøger der skal med os hjem.\nJeg kan genkende det fra mig selv, når jeg står og forsøger at begrænse mig i den hyppigt tilbagevendende shoppingrus i Politikens Boghal. Hvad kan undværes? Hvordan kan jeg begrænse mig selv og undgå havregryn som primærkost resten af måneden? Og her kan bøgernes omslag og layout i sidste ende vægte i udvælgelsen af, hvilke bøger jeg er nødt til at tage med mig hjem, og hvilke der ryger tilbage på hylden. Dermed ikke sagt at indholdet er sekundært, men i dag handler bogtanker altså om layout. For hvad er egentlig et godt bogomslag?\nNår man taler om udstillinger af bøger i et stort rum, som på biblioteket, hvor der er så mange indtryk og distraktioner rundt omkring, så vægter jeg følgende i bogens visuelle udtryk: Enkelhed og blikfang. Omslag med kontrastfarver og enkle illustrationer. Hjemme hos os er bøger en stor del af indretningen, som dækker en betydelig del af vores vægge. Derfor må de bøger vi har stående gerne se flotte og dekorative ud. Desuden er det vigtigt, at bogens kvalitet er i top og her er Clothbound Classics pragteksemplarer. Omslaget er fast og formen holder, materialet ser ikke billigt ud, men har med sin tekstiloverflade en lækker retro-feel. Farverne er holdt enkle og det er grafisk skarpt.\nClothbound Classics er opsummeringen af mine ønsker til et bogomslag: Få, stærke farver, grafisk stærkt udtryk, symmetrisk layout, som både er genkendeligt og som fanger blikket, lækre omslagsmaterialer og en vægt og størrelse, som er perfekt i tasken.\nTjek dem ud – måske er det på tide at læse/genlæse nogle af de store klassikere?


Populisme og pressefrihed | Punditokraterne\nPopulisme og pressefrihed\nAf Christian Bjørnskov, den 6. december 2018. 4 svar\nDer tales meget om populisme i disse år, og med god grund. I vestlige lande har vælgerne de senere år valgt åbenlyst populistiske politikere i så forskellige lande som USA, Ungarn og Italien. Fænomenet eksisterer på både højre- og venstrefløjen, med højrefløjspopulister som Donald Trump, Viktor Órban og Recep Erdogan og venstrefløjspopulister som Alexis Tsipras, Matteo Salvini, og Bernie Sanders som fremtrædende eksempler. På trods af adskillige populismeforskeres indædte uvilje, er det svært ikke også at finde tydeligt populistiske elementer i Mette Frederiksens og Justin Trudeaus ellers officielt midtsøgende politik. Ingen fløj kan reelt frasige sig eksistensen af populistiske politikere.\nNogle kommentatorer og politikere har spurgt om, hvad problemet er – og om der overhovedet er et problem? Får folk ikke bare hvad de vil have? I et demokrati kan man måske argumentere for, at ’folket’ får hvad de vil have, men kender man en smule til public choice, ved man at der faktisk ikke findes nogen logisk konsistent møde at definere det famøse ’folket’. Argumenter, der baserer sig på påstande om ’folkets vilje’ er dermed altid ulogiske per definition.\nDet egentlige problem er, at der synes at være to fællestræk for alle populister. Det første er, at de påstår at repræsentere ’folket’ – det ægte folk, og ikke de uægte andre. Erdogan har således opnået en vis berømmelse qua sit spørgsmål til en gruppe politiske modstandere ved et vælgermøde i 2016 ”Vi er folket! Hvem er I?” Det andet fællestræk, som min dygtige kollega Friedrich Heinemann (ZEW Mannheim) påpegede over øl og barbecue i sommers, er at de alle i en eller anden form afviser eksistensen af begrænsninger af politik. Salvinis regering i Italien har for eksempel afvist, at deres store budgetunderskud vil skabe ekstra gældsproblemer for Italien, helt uanset at de bliver nødt til at låne flere penge til at dække underskuddet. Donald Trump mener ligeledes, at hans protektionistiske politik vil skabe vækst og arbejdspladser i USA, fraset at praktisk taget alle nationaløkonomer udenfor regeringscirkler mener det modsatte.\nI dag peger vi dog på et tredje fællestræk ved mange, omend måske ikke alle populister: Deres skepsis overfor frie medier og pressens frihed til at skrive, hvad den vil. Trump er berømt for at rase mod ’fake news’ – mens han iøvrigt selv bidrager betragteligt til dem – og for sine udfald mod blandt andet New York Times og CNN. I Ungarn har Viktor Órban haft succes i at begrænse pressens frihed i et omfang, der er meget tydeligt i internationale vurderinger. Freedom House vurderer således, at Ungarns begrænsninger i pressefriheden svarer til et indeks 44 i dag, mens det var 21 (og dermed på linje med USA’s) for blot ti år siden. En lignende udvikling er i gang i Polen, mens USA’s politiske system har vist sig meget robust overfor en præsident uden respekt for den første tilføjelse til den amerikanske forfatning.\nEr disse eksempler udtryk for en mere generel tendens? Det giver vi et delvist svar på i dag ved at bruge de populismedata, som Andrea Sáenz de Viteri og jeg har udviklet i en anden forbindelse (læs her). I stedet for at score landes ledere ifølge vores egne idiosynkratiske forestillinger – som meget af den eksisterende litteratur de facto gør – har vi beregnet, hvor ofte en gruppe ledende britiske og amerikanske aviser omtaler den pågældende leder i forbindelse med populisme. Vi får dermed et indirekte, men relativt objektivt, mål for populisme, som vi sammenholder med Freedom Houses indeks for (mangel på) pressefrihed i 2017 i figuren nedenfor. Den grundlæggende idé er ikke vores, den skylder vi min studerende Camilla Kjær.\nPlotter man den gennemsnitlige populismescore siden 1970 overfor den nuværende pressefrihed, så man tillader langsomme og gradvise påvirkninger af pressefriheden, får man det fine billede i figuren. Som altid i disse år er Venezuela ekstremet, med langt den værste pressefrihed – landets indeks er stort set det samme som Ruslands – og den tydeligt mest populistiske tradition. Men på tværs af resten af Latinamerika og det caribiske område er der stadig en klar sammenhæng, hvis man ser bort fra Venezuelas kollaps. Der findes tydeligt lande uden nogen særlig populistisk tradition, der undertrykker pressen af andre grunde, men ingen stærke populister, der ikke gør det. Med andre ord er populisme ikke den eneste forklaring på undertrykkelse af pressen, men jo mere populistiske traditioner man får, jo mere undertrykt bliver den.\nMens et enkelt plot med en korrelation og et simpelt mønster naturligvis ikke er håndfast og robust evidens for en klar, kausal sammenhæng, giver figuren i det mindste en klar indikation: Populister ser umiddelbart ud til at undertrykke pressen der, hvor de overhovedet kan slippe afsted med det. Og vender man blikket tilbage til Europa, er det helt evident tilfældet i Ungarn og Polen. Spørgsmålet er, hvem der er det næste land?\nDette indlæg blev udgivet i Christian Bjørnskov og tagget populisme, pressefrihed, public choice den 6. december 2018 af Christian Bjørnskov.\n← Nyt Ekonomisk Debatt – decembernummeret er her Åbent udbud sænker statsstøtten til vedvarende energi markant →\n4 thoughts on “Populisme og pressefrihed”\nChristian K. Hansen 7. december 2018 kl. 15:45\nDe såkaldte populistiske partier er sikkert ret vrede på store dele af pressen, som i mange tilfælde ikke kan siges at være objektiv, men spiller godt sammen med den arbejdsgiver (regeringen), som giver den de midler, som sikrer job og pressemagt. Når populisterne derfor forsøger at udskifte journalister og moderatorer skal det til en vis grad ses i dette perspektiv. – At populisterne overhovedet vinder frem i forskellige lande skyldes en politikerlede, som vore vestlige politikere selv er skyldige i. – Om så disse populister på sigt kan komme med andre og bedre løsninger vil tiden formodentlig vise. Indtil nu er det meste af hvad vi hører kun ord, og som vælger vil man også gerne se resultater.\nNiels O 7. december 2018 kl. 16:31\nGlimrende indlæg om den infame og stupide populisme. Vi kender den fra verdenshistorien, men den vil desværre nok findes til alle tider.\nAxel Artke 8. december 2018 kl. 09:20\nDe arge populister, som vil begrænse pressefriheden, findes alle vegne. Hele FN er fuld af dem, hvis man ellers forstår den aktuelle FN-migrantpagt ret. Den sigter jo mod at afskære kritik af indvandringen til Europa af Afrikas milliardstore befolkningsoverskud. Skam få den, der tænker ilde derom, og straf få den, der giver udtryk for sin ilde mening!\nKjeld Flarup 9. december 2018 kl. 03:27\nDet kunne være interessant med nogle tal for pressefrihed, holdt op imod indvandringen til et land. Specielt muslimsk indvandring.\nMen hurtigt, inden det bliver forbudt!


Flyvning med småbørn | NETBABY.DK\nFlyvning med småbørn\nHer er nogle gode råd og idéer til, hvordan du klarer forskellige situationer, når du er oppe at flyve sammen med dit barn. 5336\nHer er nogle gode råd og idéer til, hvordan du klarer forskellige situationer, når du er oppe at flyve sammen med dit barn.\nDe papirposer til luftsyge, der sidder i sæderne foran én i en flyvemaskine, virker fortrinligt som affaldspose til en brugt ble i en nødsituation.\nUndgå sæderne ved nødudgangene\nFlyselskaberne anbefaler ofte, at børn bliver sat på den række, hvor nødudgangen er, fordi der er mere plads. Men armlænene kan ikke slås op, hvis man vil hvile sig, der er ingen bakkeholder, der kan slås ned, og der er ingen lagerplads til sine ting foran sig, så bleposen må op i bagagerummet ovenover hovederne. Prøv i stedet at få plads ved midtergangen og en tom plads ved siden af.\nHvad skal der pakkes ekstra?\n• Tag to sæt skiftetøj med til dit barn og ligeledes et ekstra sæt til dig selv, da uheld kan (og sikkert vil) ske. Pak også flere bleer, flasker og babymad, end du tror du får brug for.\n• Medbring malebøger, tudser og farveblyanter, så barnet har noget at beskæftige sig med, mens det skal sidde stille under flyveturen.\n• Tag en walkman med. Den er vældig god til at berolige barnet med. Hvis barnet er 2-3 år, kan det være en god idé med historier indtalt på bånd, måske med tilhørende billedhæfter.\n• Husk tyggegummi, bolcher, slikkepinde eller karameller til de lidt større børn, når flyet letter. Synkebevægelserne hjælper med til at udligne trykket i ørerne.\n• Invester i en paraply-klapvogn. Den passer fint ind i bagagerummet under loftet i flyveren. Større klapvogne skal checkes ind med bagagen, og chancen for, at den ikke når frem til ens destination er større. Hvis man skal skifte fly og har mellemtid, kan man desuden bruge paraply-klapvognen til at trille babyen rundt i lufthavnsterminalen og selv strække benene.\nFør afrejsen er det en god idé at købe et par små nye legeting og bøger, og pakke dem ind som gaver. Tag disse små overraskelser frem, når barnets tålmodighed er ved at være opbrugt. Det skal nok beskæftige ham eller hende i et stykke tid.\nRejsevugge er farlig for babyen\nBaby født i flyvemaskine\nGravid nægtet hjemrejse fra ferie


Hvad skal man IKKE sige? – en slags voksen\nHvad skal man IKKE sige?\n7. september 2019 caeciliemoelleranbefalinger, fertilitetsbehandling\nJeg har gået og summet over spørgsmålet her de seneste par dage. Gået og tænkt tilbage på tidspunkter, der har givet en knude i maven eller et stik i hjertet. Jeg kan ikke understrege nok, at jeg ved, at ingen siger noget med dårlige intentioner. Ikke desto mindre har der været et par one liners, jeg nok sent glemmer, fordi de har sat sig fast i mine erindring og blevet en del af min historie og dette kapitel i mit liv.\nDer har mest været tale om tankeløshed, eller frygten for akavet stemning, hvor man så bare får sagt det første, der lige falder én ind. Derudover har det i mange tilfælde været fordi, vi mennesker bare er virkelig dårlige til at rumme hinandens sorg. Når vi står over for en, vi holder af, som går igennem noget svært, så føles det ubehageligt. Vi vil helst gerne gøre dem glade, trøste dem, og vi vil gerne sende dem videre ud i verden i et gladere humør, end inden vi snakkede med dem. Den her insisterende trang til at fjerne sorg og trøste kan være paralyserende for den, der er i sorg. Det kan være svært at være helt åben omkring sine følelser, hvis man bliver mødt af pick me ups og positive, optimistiske budskaber. For hvis man så bliver ved med at tale om sorgen, tale om frygten og tale om alle de mulige problemer og konsekvenser ens situation kan have, så føler man måske, at de lyttende synes, man bare er en negativ nej-hat, og det har man jo heller ikke lyst til.\nNoget, jeg tidligt lagde mærke til, var, at jeg aldrig fik muligheden for at være optimistisk på egne vegne. Hvis jeg snakkede med en person om vores situation, nåede jeg knap nok at fortælle om, hvad der var sket, før de gik i gang med at granske hjernen for løsninger og anekdotiske statistikker, der alle har det formål, at jeg skal blive gladere og få det bedre. Desværre er effekten den modsatte. For jeg kunne godt tænke mig, at jeg fik lov til at nå derhen i samtalen, hvor jeg har fortalt om vores situation, og så selv kan sige “…men vi har heldigvis oddsene med os” eller “…men vi er håbefulde for, at det nok skal lykkes” eller lignende.\nI gennemsnit tager det otte måneder for “sunde og raske” personer at blive gravide. Så de første måneder efter diagnosen gik jeg og sagde til mig selv, at selv uden diagnosen ville vi endnu ikke været faldet uden for statistikken. Efter vores første mislykkede forsøg gik jeg og sagde til mig selv, at vi trods alt kun havde været igennem ét forsøg, og at vi havde mange til gode, så det kunne stadig nå at lykkes. Alle de her ting ved jeg jo godt, jeg har ikke brug for, at andre siger dem til mig. Sagen er den, at på en god dag, tænker jeg dem selv, og på en dårlig dag, hjælper de hverken, når de kommer fra mig eller fra dig. Så de er nærmest altid en dårlig taktik.\nMen lad mig sætte det op i punktform, så det hele ikke drukner for meget.\nAnekdoter om andres forløb og resultater. Det hjælper ikke mig, at du kender nogen, der kender nogen, der har hørt om nogen, der havde “det samme som mig”, og som blev gravide uden hjælp. For det første er to situationer aldrig ens. For det andet risikerer du bare, at jeg føler mig som et nederlag, hvis jeg så ikke kan blive gravid uden hjælp. For det tredje er der mange, der ikke helt kender forskellen på PCO og PCOS, hvilket tydeligt afspejles i anekdoterne, da mange af dem, der har “det samme som mig” i virkeligheden har PCO og derfor naturligt nok måske har haft nemmere ved at blive gravid.\nHvad kan du sige i stedet? Du kan f.eks. spørge ind. “Hvad siger lægen jeres muligheder er?”, “er du optimistisk omkring jeres odds?”, “er der noget, I selv kan gøre, som I vil prøve?” eller andre spørgsmål i den dur.\nGode råd. Alt, hvad du har læst om min tilstand, har jeg med garanti også selv læst. Jeg ved godt, hvilken type motion, der anbefales, hvilke kosttilskud, der anbefales, hvilke madvarer, der frarådes, og hvilke behandlingsformer, der er. Chancen for, at du foreslår eller nævner noget, jeg ikke selv har taget stilling til, er meget lille. Derfor er det altid en dårlig idé med såkaldte “gode råd”.\nHvad kan du i stedet sige? Her er vi tilbage ved spørgsmålsformatet, hvis du gerne vil være sikker på, jeg også har fået dén info med, som du ligger inde med. “Jeg har læst, at det kan være en god idé at tage Omega-3 tilskud, når man har PCOS, er det noget, du har taget stilling til?”, “jeg har hørt, at styrketræning skulle være den bedste motionsform, når man har PCOS, er det noget, du har overvejet at prøve?” eller “jeg ved, kosten kan spille meget ind, når man har PCOS; har du lavet nogle ændringer i din kost?”.\nTough love. For nogle er det den eneste slags, og det er nok også den, jeg er vokset mest op med. I en så sårbar og uforudsigelig situation, som den jeg/vi stod i sidste år, er det ikke fremgangsmåden, når du gerne vil sige noget. At sige ting som “nu skal du også passe på, du ikke dyrker det” er ikke noget, jeg anbefaler, du siger.\nHvad kan du i stedet sige? Her må svaret være: nærmest alt andet.\nPeptalks. “Det skal nok ske for jer, det kan jeg bare mærke”, “i det mindste kan du blive gravid”. For det første, er der ingen, der ved, hvor et forløb som vores ender. Oddsene siger, at ja, det skal nok lykkes for os på et tidspunkt. Spørgsmålet er, hvad vi skal gå igennem inden, og hvor meget af os det ødelægger undervejs. Derfor kan man ikke bare smide et plaster på, der hedder “det skal nok lykkes”, og så bliver alt godt lige nu. Når folk siger “det skal nok lykkes, det ved jeg bare”, så tænker jeg automatisk: Hvor dælen ved du dét fra? Det ved jeg ikke engang. Det ved lægerne ikke engang. Hvordan kan du vide det?\nHvad kan du sige i stedet? Det begynder at lyde, som en ødelagt plade, men spørgsmålsformatet er igen vejen frem. “Ved du noget om, hvad jeres odds er?”, “hjælper det dig at tænke på, at du trods alt kan blive gravid?”. Man kan også holde sig til de simple “jeg er ked af, I skal gå igennem det her”. Det er en sikker vinder. Her er et konkret eksempel fra den virkelige verden, som jeg synes, var så fint: “Jeg ville sige, jeg er sikker på, det nok skal lykkes, men det ved jeg naturligvis ikke… Jeg håber bare.” ❤\n“Det kunne være værre”-scenarier. Alt er relativt, også vores situation. For ja, der findes ting, der er værre, men der findes også ting, der er bedre. Så skal vi ikke bare forholde os til, at det for os er en svær situation, og dermed holde os fra at sige ting som: “det kunne jo være værre; du kunne jo have kræft eller noget”.\nHvad kan du sige i stedet? Endnu nogle konkrete eksempler fra den virkelige verden: “har du det okay, omstændighederne taget i betragtning?” og “hvad er det hårdeste?”. Det åbner op for, at jeg kan fortælle og forklare, og det er rigtig rart.\nDu skal ikke tænke så meget på det. Det her er nok det, jeg får at vide allermest. Jeg er ved at blive vanvittig over det. “Det er nok heller ikke godt, at du går og tænker på det hele tiden”, “det er nok bedst, hvis du ikke tænker så meget på det” og historier om folk, det på mirakuløs vis lykkedes for, så snart de lagde drømmene og håbet på hylden, fordi de så ikke “fokuserede og tænkte så meget på det”. Hvis det fysisk var muligt for mig at styre, hvad jeg tænker på og påvirkes af, så ville det være et super råd, men det kan jeg ikke, så derfor er det decideret tankeløst, og det vidner mest af alt om, at du aldrig har stået i samme situation. Hvis du havde det, så ville du vide, at det er så allestedsnærværende, at det er umuligt ikke at tænke på det. Det påvirker, det jeg spiser, det jeg drikker, hvor meget jeg sover, hvordan jeg rører mig og mere eller mindre alle andre aspekter af mit liv – hvordan skulle jeg kunne ikke tænke på det?\nHvad kan du sige i stedet? “Jeg ved, det nok fylder rigtig meget for dig, har du lyst til, at vi tager i biografen?”, “jeg ved, det nok fylder rigtig meget for dig; hvad er det, der fylder mest?” – i det hele taget bare at anerkende, at det er umuligt ikke at tænke på det, det kunne være rart.\n“Bare vent”-kommentarer. De her kommer især fra folk, der allerede er forældre. Kommentarer som “nyd det, for når I først har fået et barn, så giver det ikke meget tid til at slappe af og nyde hinanden”, eller “jeg kan blive helt misundelig, for det er bare så hårdt at have børn”. Det kan også være “det skal nok komme, så kan I jo rigtig nyde hinanden imens”, eller efter et mislykket forsøg: “så skal I til det sjove igen”. Det er lidt mangel på situationsfornemmelse, når man selv er mor/far til et eller flere børn, at man så siger til en, der pt. ikke ønsker ret meget andet i verden end netop søvnløse nætter pga. spædbarnsgråd eller en rutinepræget hverdag pga. ulvetimer og tigerspring, at man skal nyde, at man ikke har det.\nHvad kan du sige i stedet? Faktisk nærmest alt andet. Situationen bliver endnu mere ømtålelig, når det er forældre, der taler med en ufrivilligt barnløs, og det hjælper på ingen måde, når forældrene snakker deres forældrestatus ned og giver udtryk for, at vores situation nærmest er mere ønskværdig.\nJeg kunne sikkert komme på flere, men de ville nok alle være variationer eller kombinationer af de ovennævnte. Jeg kan godt se, når jeg skimmer ned over det her (efterhånden ret lange) indlæg, at det kan føles helt umuligt at navigere i, hvad man overhovedet så må sige. Men i stedet for at tage udgangspunkt i det her indlæg, og fokusere på, hvad du ikke “må” sige, vil jeg i stedet henvise til mit tidligere indlæg med, hvad du gerne “må” sige.\n← Hvad må man egentlig sige?\nHop ombord på fertilitetstoget →


Bogstaver i træ - Køb Billige Træbogstaver med hurtig levering - Rito.dk\nNår det handler om at være kreativ med de små, så er det første og fremmest et hyggeprojekt. Det er noget vi skal lave sammen og have det sjovt med, men måske kan vi også have det sjovt, være kreative OG samtidig lære.\nVi mener, at man kan gøre begge dele. Derfor har vi hele alfabetet liggende i vores sortiment. Bogstaverne er fremstillet i træ og er oplagte som en del af familiens kreative udfoldelser og siden som pynt til børneværelset eller som kunst i familiens reoler i stuen.\nHvad kan jeg lave med store bogstaver i træ?\nDe store, flotte træbogstaver er blevet rigtig populære i takt med at de kreative sysler vinder frem herhjemme. De er både sjove at pynte, og så er de rigtig søde og effektfulde at have stående på børnenes værelse.\nNår det kommer til at pynte bogstaverne, kan du både gøre det alene eller sammen med ungerne, når der er krea-tid om spisebordet derhjemme. Nogle af de helt oplagte former for dekoration kunne være:\nPerler og palietter\nDer er stort set ingen grænser for, hvad du kan pynte de søde bogstaver med, så find krea-kassen frem og lad dig inspirere til at får hele alfabetet til at fremstå fra sin bedste side. Når du er færdig, kan du stille dem lige der, hvor du synes.\nDe smukke bogstaver er rigtig gode til pynt, men ikke alene derhjemme, de er også en rigtig god idé til gaver eller udsmykning. Især til barnedåben er bogstaver i træ skønne at bruge som pynt eller som en gave til barnet, som kan stå på værelset mange år frem.\nDu kan også bruge dem til et bryllup, hvor det nye par tager hinandens efternavn. Det nye efternavn i dekorerede bogstaver udgør en rigtig sød gave, der vil minde om en dejlig dag, hver gang øjnene falder på dem.\nBogstaver i træ til hylde\nHylder, reoler og andre flader er oplagte steder at have bogstaver i træ stående, når de er dekorerede. Med en længde på 10 cm. og en højde på 4 mm. er det en god størrelse, der hverken er for stor eller for lille. Bogstaverne er udskåret af træ og har flotte, afrundede former, der er klassisk og passer ind i langt de fleste indretninger.\nIsær på børneværelset er bogstaverne en fin tilføjelse til indretningen. Lad bodstaverne stå på en billedhylde ved sengen og lad barnet vænne sig til bogstaverne i sit navn allerede fra helt lille. Bogstaverne er både sjove hos de helt små, men også hos dem, der skal flytte hjemmefra.\nBogstaver i træ til væg\nVil du ikke have bogstaverne stående på en hylde, passer den størrelse, du finder i vores sortiment, også til at hænge på væggen, uden du behøver at bore huller og sætte skruer i. De små bogstaver i træ kan let fæstes på væggen med enten klæbepuder eller formbar klæbemasse.\nIgen er det en rigtig hyggelig og dekorativ måde at udsmykke væggene på og samtidig også skabe identitet og tilhørsforhold for den lille – og for de større.\nKan voksne have bogstaver i træ stående?\nDet synes vi sagtens! Det er ikke bare i børneværelset eller til barnedåben, de fine bogstaver er oplagte at bruge. Der findes også en lang række andre, spændende anvendelsesmuligheder for bogstaverne i de voksnes stuer og værelser.\nVi synes, det er rigtig smukt at bruge bogstaverne eksempelvis i entreen, hvor familiens efternavn kan pryde væggen over jakkerne. Det giver følelsen af at komme hjem og at høre til. Her kan bogstaverne enten bruges med deres rå træoverflade eller dekorere dem, så de passer til netop jeres familie.\nDet er også en sjov mulighed at hænge jeres yndlingscitat på væggen i soveværelset eller over sofaen i stuen. Det kan skabe en dejlig, positiv stemning og samtidig være med til at understrege jeres personlige stil. Har du ikke lyst til at hænge bogstaverne direkte på væggen, er det også en spændende idé at dekorere dem og lime dem på et lærred.\nPå den måde skaber du et billede med struktur og dybde, som let kan flyttes til en ny plads eller med til et nyt hjem.\nDecoupage og dekoration af træbogstaver\nHos os har vi alle de værktøjer og kreative produkter du skal bruge, når du skal dekorere dine bogstaver. Det kan være en sjov idé at lade familien pynte hvert sit bogstav og samle dem til et ord eller navn, der er jeres.\nDet er oplagt at male de søde bogstaver og hos os finder du et kæmpe udvalg af akrylmaling i klare og glade farver, som kan give dine bogstaver den flotteste finish.\nDekorer med palietter, perler og glimmer\nSkal der fuld glimmer på bogstaverne, kræver det en god, børnevenlig lim. Det finder du selvfølgelig i vores sortiment. Påfør limen på små områder ad gangen og pynt med alt, hvad der kan findes af perler, palietter og glimmer.\nDet minder lidt om papmache som vi kender det fra formningstimerne i skolen, men det er lidt mere raffineret og resultatet bliver lidt mere poleret. Det kræver en god lim, papir, glansbilleder eller udklip og til sidst en god, kraftig og robust lak til at forsegle arbejdet. Læg lim på bogstavet og lav en spændende collage af billeder og udklip. Skær kanterne til med en skarp hobbykniv og påfør et lag lak.\nDu kan udover de ovenstående ideer også bruge stort set alt andet til at pynte dine bogstaver. Gå på opdagelse i vores kreative univers og find det, du mangler for at lave jeres bogstaver.\nTræbogstav A 10x0,4cm - 1 stk\nFør: 15,00 DKK 12,00 DKK Udgår, vi har 4 tilbage


Gode råd til at lære små børn at falde i søvn selv og sove igennem - NOPA\nFølgende artikel er baseret på Sofie Münsters kommende bog “Den bedste start på livet”, som udkommer 8. september 2021. Du kan læse et længere uddrag her.\nDe fleste forældre kan blive enige om, at putning og dårlig søvn er noget af det mest krævende ved at have små børn. Man kan nemt ende i en negativ spiral. I denne artikel kan du derfor få en forsmag på Sofie Münsters nye bog “Den bedste start på livet”, som blandt andet har en række gode råd til sengetid og søvn og alle de spørgsmål, der naturligt kan rejse sig i den sammenhæng.\nForslag til rytme for sengetid\nDet første, der gør putningen nemmere, er at skabe en fast putterutine. Man undgår simpelthen konflikter, når det er forudsigeligt for børnene, hvad vi vil have dem til. Det udelukker ikke spontanitet, man kan for eksempel sagtens lege fangeleg lige før sengetid, hvis både voksne og børn er i humør til det, men børnene kan bedst lide, at tingene foregår på den samme måde og i den samme rækkefølge, som de gjorde i går, så de ved, hvad de kan forvente.\nDer findes der ikke nogen ’rigtige’ og ’forkerte’ rutiner. Men en god rytme er en, der kan gentages, og som bedst muligt forener børns og voksnes behov. Det er for eksempel ikke en god rytme, hvis det tager to timer at putte børn, og de voksne samtidig ønsker mere tid til sig selv om aftenen.\nEn putterutine kan fx se ud på følgende måde:\nIndfør faste sengetider.\nSkab en putterutine, som får børnene til langsomt at geare ned. Man kan for eksempel sørge for, at man hver aften gør tingene i den samme rækkefølge: først tandbørstning, så nattøj, så godnathistorie og til sidst en godnatsang.\nSørg for at have god tid til putterutinen.\nSkab en smidig overgang fra legetid til puttetid. Sig for “>eksempel: ”Nu får du lige fem minutter til at lege færdig, og\nHav nogle nogenlunde faste regler for, hvor børnene må\nTrøst altid dine børn, når de bliver kede af det eller utrygge.\nGode råd til sengetid og søvn\nHvordan lærer man børn at falde i søvn selv? Hvad gør man hvis de ikke vil ligge alene? Eller hvad hvis barnet går ud af sengen? Nedenfor får du gode råd til de mest almindelige putte- og soveudfordringer.\nBliv ved barnet, indtil det er trygt og tilpas, og lad aldrig barnet ligge alene og græde. Små børn under et år kan tro, at de er blevet decideret forladt, hvis de får lov at ligge i sengen alene og græde, og større børn kan ikke falde i søvn på kommando. De små skal derfor trøstes og have hjælp, mens de større børn kan have gavn af, at vi hjælper dem med, hvad de kan lave, mens de er vågne. Det kan for eksempel være, at de får en bog med sig i seng eller en bamse.\nDu skal ikke være bange for at putte dit barn og lade det ligge alene, hvis det er trygt og tilpas. Du skal blot reagere, hvis barnet søger kontakt. Det kan være, at barnet kalder, græder, rækker armene op eller på anden måde signalerer, at det har brug for en forælder.\nDu kan lære dit barn at falde i søvn selv, men det er helt normalt, at det kan tage tid. Det kan virke rigtig godt, hvis man til en begyndelse øver sig ved at forlade barnet igen og igen i helt korte perioder (men kun, hvis det er trygt og tilpas). På den måde får barnet nemlig mulighed for at vænne sig til, at mor eller far kommer igen, og det er den vished, det har brug for for at føle sig bekvem med at skulle falde i søvn selv. Man behøver ikke at sige noget eller gøre noget, men hvis barnet søger kontakt, skal man altid reagere. Hvis du går igen, og barnet er opmærksomt på det, kan det være en god ide at sætte ord på: ”Jeg kommer om lidt igen”.\nHvis barnet ikke vil lade de voksne forlade rummet uden gråd eller uden at kalde, kan det være en god ide at tage det i ganske små skridt, hvor man for eksempel i første omgang bare sætter sig på en stol på værelset lidt væk fra sengen. Herfra kan man så gradvist øge udfordringen (”jeg går lige ud med tandbørsten” og herefter ”jeg ordner lige vasketøjet, så er jeg tilbage”). Som voksne kan vi muligvis føle, at det går meget langsomt fremad, men ved at følge barnets tempo undgår man forskrækkelser og efterreaktioner, og derfor ender det ofte med at være langt hurtigere, end hvis man bliver utålmodig. Det skal nok komme. Alle børn lærer at falde i søvn selv på et tidspunkt.\nHvis dit barn er ked af det ved puttetid eller gør modstand, er det ikke det rigtige tidspunkt at lære at falde i søvn selv. Formentlig har barnet først brug for at vænne sig til at blive lagt, mens der sidder en forælder ved siden af. Når barnet så har vænnet sig til den situation og er tryg og tilpas ved at være i sengen, kan man stille og roligt tage det næste skridt.\nNår de lidt større børn har svært ved at falde i søvn om aftenen, kan det virke godt, at vi kigger ind til dem løbende, så de ved, at vi kommer tilbage til dem lige om lidt. Ofte kan det også være en god ide at sætte ord på det: ”Jeg kommer ind og kigger til dig om fem minutter” eller ”jeg tager et glas vand med, når jeg kommer ind til dig om lidt, hvis du nu er tørstig”.\nDet er helt normalt, at børn i perioder sover dårligere end i andre perioder. Det kan for nogle børn hjælpe at skabe endnu mere faste rytmer i hverdagen, så de får endnu mere ro på og derfor kan sove bedre om natten.\nHvis børnene er bange for monstre eller lignende, så engager dem i at finde en løsning. Det kan være, at I laver et “monster-politi”, som hver aften tjekker, at der ikke er nogen uhyggelige væsner på værelset.\nHvis børnene vågner om natten, er det vigtigt at vurdere deres behov med udgangspunkt i deres alder. Det betyder, at man – for eksempel når man stopper med at amme eller give flaske om natten – kan gøre børnene kede af det et par nætter. Sørg for, at de bliver trøstet lige så godt, som de plejer.\nHvis større børn i en periode vågner om natten, kan det virke godt at tale med dem om, hvad de kan gøre, når de vågner. Men samtalen skal ligge om dagen: ”Hvis du vågner i nat, kan du sige til dig selv, at du kan prøve at finde din bamse og se, om ikke det hjælper dig til at falde i søvn igen”. Mind også gerne barnet om dette, lige inden det bliver puttet: ”Og her ligger bamsen klar, hvis du nu skulle vågne i nat”.\nDenne artikel er en introduktion til den tilknytningsbaserede tilgang til putning og søvn. Den baserer sig på Sofie Münsters nye bog “Den bedste start på livet”, som kan forudbestilles med gratis fragt her. Sofie holder også online kurser for forældre i tilknytning. Det er fyldt med viden og værktøjer til forældre med børn fra 0-5 år. Læs mere her.\nInspirationBabyGode råd til at lære små børn at falde i søvn selv...


Billige flybilletter fra København til Frankfurt am Main fra kr. 807\nFly København - Frankfurt am Main\nFlyinformation København til Frankfurt am Main\nFlyrejsens varighed i gennemsnit, samlet distance 669 kilometer\nSammenlign fly fra København til Frankfurt am Main, og find billige flybilletter med Skyscanner\nSkyscanner er en hurtig og enkel rejsesøgemaskine, der er nem at bruge. Vi sammenligner hundredvis af fly fra alle større flyselskaber og rejsebureauer, og finder de billigste flyrejser og bedste tilbud på flybilletter fra København til Frankfurt am Main til dig.\nHvornår er bedste tidspunkt at booke flybilletter fra København til Frankfurt am Main?\nNyttig information inden du booker flyrejser fra København til Frankfurt am Main:\nAfstand fra København til Frankfurt am Main\nRejsetid fra København til Frankfurt am Main\nHvilke flyselskaber har de billigste flybilletter fra København til Frankfurt am Main\nHvilke flyselskaber har direkte fly fra København til Frankfurt am Main\nTrack dit fly ved at tjekke ankomst og afgangstider fra København til Frankfurt am Main\nDownload Skyscanners populære og gratis app, og følg dit fly med live fly tracker updates. Vi holder dig opdateret med seneste rejseinformation, og sender vigtige opdateringer om din flyrejse fra København til Frankfurt am Main.


GP Odense Nyheder\nRiders – Ryttere\nClaus 2. september 2017 Nyheder 0 Comments\nBanesæsonen 2017 – 2018\nSå nærmer vi os banesæsonen og det er tid at betale banegebyr m.m.\nBanegebyret har jo ellers fulgt kalenderåret, men det har givet nogle udfordringer, så derfor ændre vi det nu så det følger banesæsonen, så det kommer til at være fra 1.oktober 2017 til den 30. September 2018\nalle der har kørt sidste vinter, har betalt frem til nytår, men det kompensere vi ved at der er to betalingsmuligheder, nemlig for dem der har betalt for 2017 som den ene og for helt nye som den anden mulighed.\nFor dem der har betalt for 2017 er prisen så også tilpasset at man har betalt for det første kvartal.\nDet betyder at prisen for\nNuværende ryttere U11 – U15 er kr. 675,-\nNye Ryttere U11 – U 15 er kr. 900,-\nNuværende ryttere U17 og opad er 825,-\nNye ryttere U17 – og opad er 1100,-\nDer skal være betalt inden man møder op til træning.\nFor ryttere der vil leje en cykel skal det aftales med trænerne – primært ved børn og unge, og skal betale med kr. 650,-\nRyttere der vil have sin cykel opbevaret under banen skal betale kr. 225.-\nKoderne til rummene bliver lige op til den 1. Oktober ændret, og koden fås ved henvendelse til Claus Rasmussen\nEr man ikke registreret og har den mærkat på som udleveres ved henvendelse, vil man opleve at cyklen kan være låst af baneledelse, og så skal man henvende sig for at få den låst op igen.\nBetalingen finder sted på flg. link. Eller på cyklebanens hjemmeside under træning – Træningsgebyr licens.\nVi har de seneste sæsoner haft nogen der har forsøgt at undgå betalinger og haft mange sjove forklaringer, så vi vil tillade os at være lidt hårdere i år, og derfor skal der være betalt for at få lov til at træne, lige som der skal være betalt for opbevaring af egen cykel.\nTræningstiderne vil blive vidst under træning og så træningskalender.\nVed tvivlsspørgsmål kontakt da Claus Rasmussen på telefon – 20 32 73 83\nOdense Cyklebane byder velkommen til en ny sæson.\nClaus 26. august 2017 Nyheder 0 Comments\nSå er sæsonplanen klar for den kommende sæson 2017 – 2018\nher link til planen.\nInden længe vil der komme meget mere info om den kommende sæson.\nOdensebanen sæsonplan 2017-18\nClaus 8. marts 2017 Nyheder 0 Comments\nAllan Poulsen, 70 år\nFørste Nordiske mesterskaber på banen i 20 år er slut.\nClaus 7. februar 2017 Ikke kategoriseret 0 Comments\nMed lidt forsinkelse kommer her resultaterne fra dag 2 og 3 – en rigtig god weekende er over, og med masser af god cykelløb, kan vi se tilbage med en god følelse.\nAlle nationer har udtrykt tilfredshed, og mesterskaberne er kommet for at blive.\nNu skal der selvfølgelig evalueres på forløbet, er det de rigtige discipliner, er tidsplanen god nok, skal vi gøre mere ud af at være UCI kategoriseret, ja det er bl.a. noget vi vil drøfte. Der kommer sikkert også flere ting til, det må vi se.\nmen her kommer alle resultaterne for dag 2 og 3.\nNM 2017 Indiv forfølgelsesløb\nNM 2017 Elimination\nNM 2017 Tempo\nNM 2017 Keirin\nNM 2017 500-1000 m\nNM 2017 Pointløb\nNM 2017 Parløb\nClaus 4. februar 2017 Events, Nyheder 0 Comments\nFredag aften blev de første Nordiske mestre. Mange spændende løb blev afviklet, og skal vi fremhæve et par stykker, så var sprint finalerne i U19 og Herre elite rigtig flotte.\nWilliam Rimkraft-Milkowski vandt dog rimelig sikkert, men det begynder virkelig at ligne noget når han træder an, og selv om der kan synes langt op til verdenseliten skylder vi ham stor respekt for han vilje til sprintdisciplinen. I finalen slog han Norske Aasmund G. Lindtveit.\nI U19 måtte Jakob Joensen ud i tre afdelinger før han kunne modtage guldmedaljen. Han fik hård kamp af græske Spyridon Devaris. Begge juniorer kørte 200 meter tider under 11 sek. og Joensen endda dagens hurtigste i 10.880 sek. Så også her skal jeg have hatten af, for hans vilje til sprint – måske vi kan kommer til at opleve top top sprint i de kommende år.\nAlle resultater for de to discipliner kan ses på flg. link.\nNM 2017 Sprint\nNM 2017 Scratch\nClaus 3. februar 2017 Events, Nyheder 0 Comments\nInfo om Nordiske mesterskaber 2017 –\nHoldledermøde Team leader meeting to day kl 16.00 i klubhuset (clubhouse). omhandlende dagens løb – about todays race.\nClaus 30. januar 2017 Events, Nyheder 0 Comments\nRigtig fornuftig deltagelse.\nDet er blevet til en pæn deltagelse ved de kommende Nordiske mesterskaber på Odensebanen i dagene 3. – 5. november.\nHer finder du deltagerliste og revideret plan.\nDer er indskrivning – fra fredag kl. 15.00 – lørdag fra kl. 08.00 og Søndag kl. 08.00 – nummerudlevering og bekræftelse på hvilke løb man starter i.\nDer vil blive et holdledermøde – tidspunkt kommer når Chefkommissæren melder ud.\nGearing for klasse 14 – 16 år er 48 x 15 eller 51 x 16\ntidsplan – revideret samt deltagerliste finders her under\ntidsplan odense 2017\ndeltagere odense 2017\nClaus 22. januar 2017 Nyheder 0 Comments\nHermed resultater fra fredag den 20. januar.\nresultat Junior DM 4000 m. holdforfølgelsesløb 20. januar 2017\nøvrige resultater fredag d 20 januar 2017\nClaus 18. januar 2017 Events, Nyheder 0 Comments\nSå ligger programmet klar, følg link.\ndagen hvor vi kan opleve de kommende stjerner i vores paradedisciplin 4000 meter holdløb – en disciplin vi har mestret på højesteniveau siden vel 2006.\nJunior DM m.m\nDer er nogle mangler omkring parløbene, hvor man gerne må se om parrene er sammensat korrekt, eller sat på.\nmanglerne retter vi på på dage, eller meget gerne fremsende kommentar til formand@cyklingodense.dk\nClaus 14. januar 2017 Nyheder 0 Comments\nSå blev de danske mestre i master DM fundet. Ikke alt for mange havde fundet vej til mesterskabet, men der er absolut potentiale i stævnet, hvis alle bakker op. Og det gør alle selvfølgelig næste år.\nDen fulde resultatliste finder du her.\nresultater – DM Master 2017 01 13\nresultater Fredag d 13 januar 2017\nOdensebanen 17. november 2018 14. november 2018\nresultater 3. november 3. november 2018


Tagsten falder ned, det regner ind og vinduerne risikerer at falde ud, hvis man åbner dem! Det er situationen på Strandmarkens Fritidscenter, hvor flere lokaler har været lukket gennem længere tid på grund af råd og skimmel. Vinduerne i tre af bygningerne er i så dårlig stand, at der ingen restlevetid er. De kan knapt lukkes efter åbning og er blevet permanent lukket på grund af fare for, at glasset falder ud og ned i gården. Teknik- og miljøudvalget drøftede problemerne i begyndelsen af marts måned - altså sidste år. Udvalget valgte dog at udsætte sagen til senere “politisk drøftelse”. I sidste uge havde økonomiudvalget sagen på sin dagsorden - men valgte dog at udsætte punktet til senere politisk drøftelse. Heldigvis er der dog sket noget i sagen i løbet af det sidste år. I oktober 2015 havde kommunalbestyrelsen et temamøde om den fremtidige anvendelse af Strandmarkens Fritidscenter. Der arbejdes nu med syv forskellige "scenarier" lige fra en omfattende og dyr renovering til nedrivning - plejeboliger, almene boliger, ejerlejligheder og udstykning af området til parcelhuse er nogle af mulighederne. Der er en enorm økonomisk forskel for Hvidovres borgere - alt efter hvilken løsning, kommunalbestyrelsen på et tidspunkt kommer frem til. Forskellen på bundlinjen er sandsynligvis et sted mellem 80 og 100 mio. kr. Det er vel også en slags penge sidst på måneden for en kommune, som i fremtiden kan imødese massive økonomiske udfordringer? Det er klart, at hvis man vælger at jævne den gamle skole med jorden, skal der bruges lokaler og økonomi til genhusning. Hjemmeplejen har eksempelvis til huse i den ene af de syv bygninger - i en anden er der fritidshjem. De øvrige fem bygninger huser så forskellige aktiviteter som Hvidovre Nærradio, bridgeklub, sækkepibeorkester, kommunens fællessamling, skakklub, mødelokaler for de politiske partier, billardklub samt en otte til ti andre gøremål. Men disse aktiviteter kan vel placeres andre steder - eksempelvis i ledige lokaler på de to nedlagte skoler - Sønderkærskolen og Enghøjskolen? Rives bygningerne ned undgår kommunen også et milliondyrt efterslæb til drift og vedligehold af knapt 7.000 m2 nedslidt bygningsmasse. Og de øvrige lokaler i kommunen kan driftes og udnyttes mere intensivt.


Sådan bruger du kategorierne til dine udgifter\nKategorisering af udgifter i din virksomhed er nemt med et faktureringsprogram som Debitoor. Når du uploader en udgift, får du muligheden for at skrive en kort beskrivelse, som blot er et par få ord om, hvad udgiften er.\nDebitoor vil derefter give dig forslag til, hvilken kategori som udgiften kan tilhøre. Du kan vælge at bruge én af de kategorier, der bliver foreslået, men du kan også vælge en helt anden.\nFordele ved at bruge kategorier til dine udgifter\nHvis du ikke før har brugt kategorier til dine udgifter, kan det godt være svært at se, hvordan det ikke blot er ekstra arbejde hver gang, at en udgift skal oprettes. Dog er det sådan, at det kan hjælpe med din bogføring på en lang række måder.\nNemt overblik over hvordan du bruger dine penge\nEn af de mest åbenlyse fordele er, at du ved at kategorisere dine udgifter kan se, hvad du bruger dine penge på.\nNår du logger ind på Debitoor fra din computer, eller via internettet på din telefon og tablet, er det første, du ser, en oversigt over dine indtægter og udgifter. Du kan se, hvor mange penge der kommer ind i din virksomhed, og hvor mange penge der går ud af virksomheden.\nDu kan vælge forskellige tidsperioder, hvor du vil have et indblik i dine udgifter, og det er særligt hjælpsomt for virksomheder, der er meget sæsonbetonede. Med muligheden for at skifte mellem et månedligt og årligt overblik, hjælper dig med at undersøge, om du bruger for mange penge, eller om du holder dig inden for dit budget.\nUdgiftskategorier i de finansielle rapporter\nImens at grafer og figurer er særligt brugbare, når du vil have et hurtigt overblik, så kræver det noget mere, hvis du vil have et dybere indblik i virksomhedens økonomiske situation. Vil du gå mere i dybden med dine indtægter og udgifter? Så skal du lave finansielle rapporter.\nMed Debitoor har du mulighed for at lave balanceopgørelse og resultatopgørelse med få klik, og begge disse rapporter bruger de valgte kategorier til udgifter. Balanceopgørelsen sammenligner dine aktiver, egenkapital og forpligtelser, hvor at resultatopgørelsen sammenligner din indtægt med dine direkte og indirekte udgifter.\nDet er derfor vigtigt, at du giver hver en udgift den rigtige kategori, så dine udgifter fremgår korrekt på dine rapporter.\nHåndter udgifter som aktiver\nEn anden fordel ved at bruge kategorier til dine udgifter er, at det bliver nemmere at håndtere udgifter som aktiver. Aktiver er ejendele, der er brugbare og giver finansiel værdi til virksomheden over en vis periode.\nNår du laver et køb til din virksomhed, er det vigtigt, at du beslutter, om det er et aktiv eller en almindelig udgift. Grunden til det er, at et aktiv bliver bogført på en anden måde, end når du almindeligvis bogfører en udgift. Vi har skrevet en artikel om, hvorvidt noget er at aktiv eller en udgift.\nAktiver skal bogføres ved at bruge en proces, der hedder afskrivning, der omfatter at uddele udgiften til aktivet over den tid, hvor aktivet giver værdi til din virksomhed.\nNogle særlige udgifter er oftere aktiver end andre, og Debitoor bruger kategorier til udgifter for at forstå, om en udgift skal håndteres som et aktiv eller ej. Eksempelvis er maskiner altid et aktiv, så hvis du køber en maskine, vil Debitoor automatisk bogføre det som et aktiv.\nFå de rigtige fradrag for dine udgifter\nI Danmark er det sådan, at der er nogle udgifter, hvor du kan få enten fuld eller delvis fradrag for. Derfor er det vigtigt, at du vælge den rigtige kategori til din udgift, da du ellers kan gå glip af nogle vigtige fradrag. Her er det vigtigt at tjekke, at momsen fremgår korrekt.\nVed at kategorisere dine udgifter kan du sikre dig, at du bruger den korrekte momssats og ikke betaler for meget eller for lidt i moms.\nEksempelvis er det sådan, at frimærker er fritaget for moms, så det betyder, at du ikke betaler moms, når du køber et frimærke - ikke at det sker så ofte længere. Hvis du opretter en udgift for frimærker, skal de puttes i den rigtige kategori, hvor moms er 0%.\nLigeså er lønninger ikke momsomfattet. Hvis du ved et uheld tillægger moms på dine lønudgifter, vil denne moms indgå i din virksomheds samlede moms, og dette vil resultere i et ukorrekt momsregnskab. Derimod hvis du vælger den korrekte kategori til dine lønninger, vil moms ikke fremgå, og du vil være sikker på, at du har bogført udgiften korrekt.\nHvis du er i tvivl om, hvordan du opretter en udgift i Debitoor, eller hvis du har spørgsmål, kan du skrive til os på [email protected].


Borgmestre begræder døende Togfond - MX.dk\nAf Ritzau - 19/05-16 14:30\nBorgmestrene fra seks af Danmarks største byer opfordrer regeringen til ikke at lade planer om flere tog dø.\nSeks borgmestre, der i blandt Aarhus', er skuffede over, at Togfonden ser ud til at måtte lade livet. (Billede: Free/Colourbox)\nDet er langt fra med forståelse og glæde, at borgmestrene i seks af Danmarks største byer har modtaget nyheden om, at regeringen vil skrotte planerne om at mindske rejsetiden mellem deres byer.\nBorgmestrene fra København, Aarhus, Odense, Aalborg, Randers og Esbjerg skriver i en fælles meddelelse, at de er skuffede over planerne.\n- Borgmestrene opfordrer kraftigt regering og Folketing til at fastholde ambitionen om timemodellen, da det er på høje tid, at rejsetiden mellem de største byer reduceres markant til gavn for vækst og sammenhængskraft i landet, skriver de.\nUdmeldingen kommer efter, at det onsdag kom frem, at regeringen vil skære projekter for 21 milliarder kroner af de 28 milliarder kroner, der under Togfonden skulle bruges på at opgradere tognettet i Danmark.\nGår Folketinget med til regeringens plan vil det betyde et farvel til den såkaldte timemodel, der skulle nedbringe rejsetiden mellem de største byer til en time.\n- 6-by samarbejdet lancerede allerede i 2006 ambitionen om timemodellen og nye højhastighedsforbindelser, der ville være den største forbedring af transportsystemerne i Danmark siden motorvejsnettet og Storebæltsforbindelsen.\n- Med timemodellen vil Danmark komme på niveau med de andre lande i Vesteuropa og få mulighed for at blive koblet på det europæiske højhastighedsnet, skriver borgmestrene.\nSamtidig fortæller de, at byplanlægningen er lagt an på, at der ville komme de lovede forbedringer af infrastrukturen.\n- Borgmestrene finder det kritisabelt, hvis regeringens og Folketingets langsigtede infrastrukturplanlægning mangler konsistens, da kommunerne har brug for at kunne regne med Folketingets beslutninger i den kommunale planlægning, skriver de seks borgmestre.\nTogfonden og investeringsplanerne i den er kommet i modvind, fordi pengene skulle komme fra Nordsøolien. Men olieprisen er faldet voldsomt siden aftalen blev indgået.\n- Det var en drømmefantasi, at man kunne finansiere løfterne i Togfonden med oliepenge fra Nordsøen. Så jeg føler ikke, at jeg svigter noget som helst. Jeg lægger bare kendsgerningerne på bordet, sagde finansminister Claus Hjort Frederiksen onsdag aften om planerne.


Et kraftfuldt hjerte og iOS 11 - Anmeldelse: iPhone 8 | TechRadar\niPhone 8 kører Apples nye iOS 11-styresystem, som giver dig et friskt Control Center, der samler alle dine indstillingsmuligheder på én skærm, en samlet notifikationsbar og lås-skærm og en række justeringer under motorhjelmen.\nDet er ikke kun softwaren, der er blevet pillet ved under motorhjelmen dog, da iPhone 8 også er udstyret med Apples helt nye A11 Bionic-chip. Det er første gang Apple har sat en hexa-core processor (det er seks kerner) i sine smartphones, og selvom det naturligvis ikke er lige så mange som de otte-kernede muligheder, du har hos Androids flagskibstelefoner, er det et velkomment skridt op.\nNår det er sagt, vil du højst sandsynligt ikke opleve megen forskel på skærmen. Apps loader hurtigt, spillene kører glat og multitasking er præcis så godt, som det var på iPhone 7. Vi har ingenting at udsætte med ydeevnen på iPhone 8, men du skal ikke tro, at A11 Bionic-chippen giver dig en markant anderledes oplevelse – og det skyldes i høj grad, at der ikke er ret mange ting, du kan gøre med telefonen, som kan bevise det.\nTelefonen er dog godt i stand til at håndtere tungere apps, og vil derfor kunne fortsætte med at køre glidende i længere tid end eksempelvis iPhone 7. Den er også destruktivt stærk i vores benchmark-tests, hvor scoren med afstand slår alt, hvad vi har set før (og viser den ægte kraft i hjertet på iPhone 8).\nVi er fans af det opdaterede Control Center i iOS 11, der samler nøgleindstillinger såsom wifi, Bluetooth, musikafspiller og mere et simpelt swipe væk fra ethvert skærmbillede – og du kan tilpasse en del af mulighederne i Indstillings-menuen for at sikre, at du kun ser de indstillinger, du bruger.\nFor alle sine pluspoint lider iOS 11 stadig under nogle af de kerneproblemer, der tidligere har plaget iOS-platformen gennem årene.\nTilbage-knappen i det øverste venstre hjørne af skærmen er ikke brugervenlig for højrehåndede brugere på Apples telefoner med større skærme (siden opgraderingen fra 4 tommer har den været svær at ramme), og men vigtige indstillinger (såsom kamera-indstillingerne) begravet inde i det generelle Indstillings-app, forbliver styresystemet frustrerende kontraintuitivt til tider.\nOg så har vi endda ikke nævnt alle de uforsætlige iOS-problemer. Det er årsagen til, at Apple forventes stort set udelukkende at arbejde på fejl-retning til iOS 12, der skal lanceres ved Apple WWD 2018 d. 4. juni.\nApple Pay er forsat understøttet, og det gør dig i stand til kontaktløst at betale i forretninger, ved transport og andre steder, der accepterer teknologien, og det fungerer i tandem med Touch ID-fingeraftryksscanneren til onlinekøb fra bestemte websites.\nDet sparer dig fra at rode rundt efter dit kreditkort eller taste kortnummeret ind hver gang du prøve at købe noget online, og hvad der er endnu vigtigere, så fungerer det rigtig godt.\nStikket til høretelefoner er stadig fraværende – enhver der håbede, at Apple ville bringe det tilbage efter ramaskriget omkring lanceringen af iPhone 7, tog grusomt fejl. Det er væk, og det er på tide at acceptere det.\nDet betyder, at den eneste fysiske indgang på iPhone 8 er Lightning-indgangen i bunden af telefonen, og Apple inkluderer en Lightning-til-3,5mm adapter i æsken, som gør det muligt for dig at tilslutte andre høretelefoner end Apples egne EarPods med Lightning-stik, som også følger med i æsken.\nNår man bruger adapteren, betyder det, at man ikke kan oplade sin iPhone 8 med et kabel samtidig, eller tilslutte den til din Mac eller PC – selvom ankomsten af trådløs opladning potentielt gør tingene lettere.\nEn af de store fremskridt i iOS 11 er Apples satsning på augmented reality (AR). Det kombinerer den virkelige verden med den digitale via skærmen og kameraet på iPhone 8, og giver dig sjove og unikke skærmoplevelser.\nFunktionen er dog ikke eksklusiv til iPhone 8, da AR udover iPhone X og 8 Plus også kommer til alle iPhones der får iOS 11-opdateringen.\nDet er således ikke en funktion, der får dig til at købe en iPhone 8, men telefonen er potentielt bedre placeret end forgængerne, når det handler om fremtidens AR på iPhones.\nDet skyldes hovedsageligt den helt nye GPU, som Apple har inkluderet sideløbende med A11-chipsettet. Apple påstår, at det giver 30% bedre ydeevne i forhold til iPhone 7.\nDet betyder, at mens AR-oplevelsen bliver rigere og mere krævende i fremtiden, vil iPhone 8 have kræfterne til at give dig den bedste oplevelse, mens ældre telefoner kan få problemer.\nIndtil videre klarer iPhone 7 Plus dog opgaven ganske fint, når vi loadede ”The Machines”, et AR-spil der spilles gennem iPhonen, så AR er bestemt en funktion til fremtiden.\nI øjeblikket er antallet af kerne-AR-apps i App Store forholdsvis begrænset – men der er generelt mange apps at vælge imellem allerede, og det viser App Stores styrke i forhold til at få udviklerne ombord tidligt med ny teknologi sammenlignet med Googles Play Store.\nVi elsker AR-dragespillet\nMens dette bliver skrevet, er der over 20 spil i AR-spil sektionen på App Store, som tilbyder en blanding af gratis og betalt underholdning. Det tal vil kun vokse i de kommende måneder, mens Apple fortsætter med at fokusere på iOS 11's AR-dagsorden og opfordrer flere udviklere til at komme med ombord.\nEn af vores favoritter er AR Dragon, som bringer Tamagotchi-ideen ind i AR-æraen med en lille kæle-drage, som du passer, fodrer, leger med og ser vokse.\nDet er et simpelt spil, der vil imponere dine børn, når den lille drage viser sig på sofabordet derhjemme, men selvom det er sjovt en overgang, har det ikke samme lange levetid som andre spil, der ikke bruger AR.\nOg indtil videre er det et problem. Selvom AR er imponerende, særligt når det kører på en telefon, der kan være i din lomme, føles oplevelserne lidt overfladiske. Det er usandsynligt, at du kommer til at have en lang AR-gaming session på iPhone 8.\nDet kan alt sammen ændre sig i de kommende år, når spillene udvikles og forbedres, men indtil videre er det mere en rar funktion end en nødvendig funktion.\nCurrent page: Et kraftfuldt hjerte og iOS 11\nForrige side Kamera Næste side Bedømmelse og konkurrenter


Hvad skal der ske med DMI's hovedsæde? | Magasinet KBH\nPå Ydre Østerbro ønsker Lego-familiens investeringsfirma at opføre stort nybyggeri hvor Dansk Meterologisk Institut har haft til huse i 50 år.\nEt lille hak øst for der, hvor Ryparken Station løber over Lyngbyvejen, ligger en grund, der står overfor en større forandring.\nHer på Ydre Østerbro ønsker Lego-familiens investeringsfirma, Kirkbi Invest, at opføre ca. 35.000 m2 boliger og erhverv — noget som kræver en ny lokalplan for området.\nMen på grunden ligger i dag et 80 år gammelt, firfløjet bygningsanlæg, hvor Dansk Meterologisk Institut har haft til huse siden 1971. Og der er uenighed om, hvorvidt bygningerne skal have lov at ligge, hvor de er, når DMI flytter ud til næste år.\nDerfor havde Teknik- og Miljøudvalget i Københavns Kommune to scenarier at vælge imellem, da politikerne først i februar skulle tage stilling til den såkaldte startredegørelse, der sætter gang i den proces, der skal udmunde i en lokalplan.\nDe to forslag kan helt groft opsummeres som: Skal bygningerne bestå? Eller skal de rives ned?\nDe røde bygninger fra 1941 er i Kulturstyrelsens SAVE-register klassificeret med bevaringsværdien 4. Det kan oversættes til en middel bevaringsværdi.\nTeknik- og Miljøborgmester Ninna Hedeager Olsen (EL) mener, at det er vigtigt at bevare bygninger, som kan fortælle byens historie.\nSidst i januar sagde hun om byggeriet, at hun har svært ved at se gode argumenter for at rive et velbevaret og velholdt anlæg ned blot for at erstatte det med nyt og moderne byggeri.\nBevarelsen af det eksisterende stemmer også overens med den mere overordnede "kommuneplan" for Københavns Kommune. Her står skrevet, at et mål for byen er:\n"At de historiske og arkitektoniske værdier bruges aktivt til at skabe identitet og kvalitet i eksisterende bykvarterer og i byudviklingsområder."\nEmbedsmændene i Teknik- og Miljøforvaltningen anbefalede da også sine politikere, at bygningerne ved Ryparken bliver bevaret og integreret i det nye projekt.\nI dette scenarie A bevares alle de ældre bygninger på grunden, ligesom 16 træer gør det. Men som supplement til det eksisterende gives der mulighed for at bygge 30.000 nye kvadratmetre ved for eksempel at tilføje nye etager og koble en helt nyt karré på bygningens sydlige side.\nMere tidssvarende boliger\nI det andet scenarie, som politikerne kiggede på, rives samtlige bygninger på grunden ned.\nBlev dét en realitet, ville grunden i stedet kunne lægge jord til en ny karré med tre åbninger ind til et gårdrum — og en erhvervsbygning i op til 35 meters højde ville løbe parallelt med jernbanen.\nDen op til 35.000 m2 store nye bebyggelse ville kræve, at 13 af de 16 gamle træer blev fældet.\nLegos investeringsfirmas ønske var, at dette scenarie blev vedtaget, så de kunne få lov at rive det hele ned. De er uenige med borgmesteren i, at der ikke er gode argumenter for at starte på en frisk.\nKirkbi Invest siger, at denne løsning vil give mulighed for bedre, mindre energikrævende og mere fleksible og tidssvarende boliger — samt at erhvervsbebyggelsen ud mod jernbanen ville kunne skærme for støj fra togene.\nHybrid mellem A og B\nDet er Henning Larsen Architects, der har stået for skitserne til begge scenarier. Og nu skal de tilbage på tegnebordet.\nPolitikerne endte nemlig med med hverken at sige ja til det ene eller det andet.\nEt stort flertal bad i stedet om også at få lavet et scenarie C: En hybrid mellem A og B hvor nogle af længerne bevares for at "pege tilbage til historien", men hvor der samtidig kan arbejdes med støjafskærmning mod jernbanen.\nDansk Meterologisk Institut flytter i øvrigt ikke ret langt, når de rømmer bygningerne for at give plads til nybyggeri. Landets vejrudsigter skal fra 2022 i stedet beregnes i nyindrettede lokaler ved Sankt Kjelds Plads, der kun ligger 500 meter væk.\nlokalplan Lyngbyvej ombygning Ryparken


Køb eller pis af | Jacobines Blog\nKøb eller pis af\n05/03/2012 06/03/2012 ~ Jakob\nJeg er træt af nye fjernsyn, iPad2 og hjemme-espressomaskiner\nJeg er træt af ferieresorts med fuldpension, gigantpools og pigtråd\nJeg er træt af folk der fjerner alger fra fliserne med gift\nJeg er træt af at se endnu et indkøbscenter blive bygget\nJeg er træt af Føtex-parolen: Få råd til MERE! (Mere! Mere! Mere! Mere!)\nJeg er træt af gasvarme på fortovscafeen\nJeg er træt af røde politikere med private sygeforsikringer og børn i privatskoler\nJeg er træt af at danske håndværkere er sure på de polske\nJeg er træt af at privatbilisme næsten er det vigtigste der findes\nJeg drømmer om et fantastisk år. Det mest hyggelige i danmarkshistorien, bedre end de snart glemte bilfrie søndage, bedre end dengang fodboldlandsholdet vandt EM på afbud.\nEt år som vores børn vil huske som noget helt særligt. Et år hvor vi alle besluttede at vi ikke ville købe noget som helst vi ikke for ALVOR havde brug for. Mad skulle vi ha’. Og et par nye briller hvis de gamle virkelig ikke kunne repareres. Og bleer og medicin og vaskepulver.\nMen der ud over skulle vi bruge det vi allerede har, for vi har jo så rigeligt af det hele. Og hvis vi virkeligt for alvor manglede en dims, så kunne vi bytte os til den eller finde den på genbrugeren. For hvad enten det er en kuglegrill, et par vinterstøvler eller en PC, så står der mere end nok rundt omkring i hjørnerne til at holde os kørende i et år.\nOm så din bolig er brændt, vil jeg vove at påstå at hele molevitten kan erstattes fra familie og venners kældre og lofter. Selvfølgelig får du ikke et spritnyt 54-tommers, men mindre KAN vise Disneysjov og Deep & Wide Anal Intrusion nr. 8.\nEt helt år uden BR, H&M, Bahne, IKEA, Ford i Taastrup, Synoptik og hvad har vi. Ville du kunne gøre det? Ingen nye skindhandsker når det bliver koldt? Ingen nye krukker til haven? Ingen fed taske hjemtaget fra London? Seføli kan du det, især hvis det gjaldt noget. Du ville være præcis lige så lykkelig eller ulykkelig om et år, med eller uden nye handsker, krukker og tasker. (Hvor meget af det du købte det seneste år har haft afgørende betydning for din livslykke idag?)\nEt helt år, hvor affaldsdyngerne ikke voksede. Hvor vores børn lærte at lykken ikke findes i shopping. Hvor vi i fællesskab gav vores eget tossede og ansvarsløse overforbrug en tur i skammekrogen. Og måske fandt ud af at vi snildt kan være glade uden. Hvor moderæset i skolen og på arbejdspladsen var aflyst. Hvor vi kunne være lidt mindre dobbeltmoralske, og så småt erkende at hvis hele verdens befolkning levede som os, så ville jorden bryde sammen.\n“Det vil være en nationaløkonomisk katastrofe” vil alverden sige. “Hårrejsende naivt!” For butikker i titusindvis ville lukke. Hundredetusinder ville blive arbejdsløse. Statens indtægter ville falde med mange milliarder. Det ville udløse en krise langt værre end den vi har nu.\nDe har ret. Det ville ramme masser af mine gode venner, som arbejder i butikker eller på reklamebureauer eller er chauffører eller styrer et webshop-lager eller importerer ting og sager. Og det ville ramme mennesker langt væk fra Danmark som lever af at sy dit og mit tøj eller samle vores iPad.\nSå vi fortsætter som hidtil. Det vil enhver fornuftig jo gøre.\nEn lille bøn: Ja, jeg er på vej til at stå helt frem og blive trans-forkæmper. Tror det er vigtigt at sætte ansigt på en trans i fuld offentlighed og sige “det er mig – ser jeg farlig ud”? Du kan hjælpe ved at like min blog på FB (lige her). Så får du også nys når der er nyt.\n< Previous Propaganda med stil\nNext > Mmmmüsli\n19 thoughts on “Køb eller pis af”\n05/03/2012 kl. 17:07\nJacob, kig lige forbi Andrea og Jeppes side – så ser du, at det KAN lade sig gøre med et år uden alt det – og det man får retur, er SÅ meget federe;o)\nVia dette link, som er til den første blog – finder du et link til den anden blog:-)\n05/03/2012 kl. 19:07\nUha, så ekstremt behøver det ikke at være! …man må godt blive boende og godt have opvaskemaskine og plæneklipper.\nDet der lyder faktisk lidt skræmmende på mig. Men klart fascinerende, også.\n05/03/2012 kl. 18:51\nHvor er det et fantastisk indlæg du har skrevet!\nJeg er enig med dig, og jeg ville ØNSKE at jeg kunne holde 1 enkelt år, uden at købe alt muligt grej, som jeg i virkeligheden godt kan undvære. Men jeg vil være ærlig og sige, at det kan jeg ikke. Jeg ELSKER sko, og jeg ville dø en lille smule indeni, hvis jeg ikke fik et par nye sko i et helt år. Det er så ærgeligt, men sådan er virkeligheden. Vi er alt for materialistiske.\nDet er sjovt at du nævner den “fede taske hentet hjem fra London”, for i sommers gjorde jeg præcis dét.\nMig og min eks-kæreste var lige gået fra hinanden, efter et langt forhold. Vi havde bestilt ferie og den måtte vi selvføgelig aflyse. I min sorg og øv-hvor-er-alting-fucking-nedern, tog min mor mig med til London. En pigetur, for at hjælpe lidt på humøret.\nOg da jeg stod med den pragtfuld Mulberry i hånden, som jeg havde ønsket mig i flere år, der sagde både mit hjerte og hjerne til mig “Køb den. Du fortjener den.”\nSå jeg købte den. Jeg smed mit dankort igennem maskinen og brugte de 10.000 kr på tasken, som egentlig skulle ha’ været brugt til ferien. Men jeg NØD det. Det var så dejligt at forkæle mig selv, når jeg var så langt nede i kulkælderen. Skuffet over brudet med kæresten, skuffet over et liv der var smuldret og skuffet over en længe ventet ferie der blev aflyst.\nOg hver EVIG eneste gang jeg kigger på tasken, så smiler jeg. Så lidt glæde kan materialistiske ting altså godt give.\n05/03/2012 kl. 19:21\nJeg tror tanken om at undvære shopping i et år er langt værre når man ser det foran sig end når året er gået. Sko-elsker eller ej.\nEn taske til 10.000 får du mig desværre aldrig med på. Dejligt at du er glad for den, men jeg synes det er forkert. Forkert pris (den er ikke det værd – koster kun så meget for at signalere rigdom) og forkert af dig at købe den. I min optik er du blevet “snydt” til at købe et for dyrt produkt på et tidspunkt hvor du måske havde brug for at stive dig selv lidt af.\nMåske lyder jeg barsk, i så fald undskyld, men man kan ikke være ked af overforbruget og så lige fritage sin egen lille lyst. Så er vi lige vidt.\n06/03/2012 kl. 16:44\nVi har gudskelov forskellige meninger og valg i livet!\n06/03/2012 kl. 19:06\nKære Jacob. Du rammer igen og jeg er enig. Det ville være overdrevet fedt at leve uden alt muligt hejs. Men et helt år? Når det nu er blevet en del af vores hverdag og alt det?\nJeg har det måske nemt. Jeg lever i en anden verden hver gang, jeg er på arbejde. Jeg har den mest vidunderlige hvide bomuldkjole uden noget tingeltangel på (og en i uld udover, hvis det er koldt) og bare tæer i græsset. Og sjældent føler jeg mig så meget som MIG, som når jeg er på arbejde.\nFuck, hvor jeg elsker mit arbejde.\nThumbs up for velovervejet, lækkert og funderende indlæg.\n05/03/2012 kl. 23:50\nKan ikke regne ud hvad hulan der er dit job. Men jeg vil ha’ et magen til.\n05/03/2012 kl. 20:33\nGider godt at du blev chef… Kom. Gerne i høje hæle. Du har noget lækkert på hjerne. Og hjerte.\nVille bare lige heppe her ude fra den mørke anden side. Syns du lækker at læse !\n05/03/2012 kl. 22:42\nMin kommentar til dig, er slet ikke til det her indlæg. (Gad faktisk ikke at læse det, for er jævnt træt af bloggernes massebrokkeri der lige har domineret, men alle kan jo have lyst til at give verden en opsang ;) )\nDet handler om, at jeg får et par år siden besluttede mig for, at være et bedre menneske. Ja, meget enkelt, ikke? Sådan noget med at være mindre fordømmende.Jeg har gået på den seriøse privatskole som barn, hvor de eneste anderledes var.. Ja. Der var ikke nogen rigtigt. Selvfølgelig virkelig mange skønne personligheder og farverige mennesker. Men ingen der helt stak ud fra normen alligevel. Og det med fordømmelsen er gået ret godt. Selvom jeg stadig ikke magter folk, der ser ud som om verden kan skride. Hold nu op, altså.\nNå, men det bringer mig til DIG. For du står for mig som det modsatte. Og du har været med til at åbne mine øjne. Jeg så en crossdresser i dag. I flotte støvler, mandebukser og lilla satinjakke. Og jeg blev simpelthen så glad og stolt på hans vegne. Og en lille smule benovet, fordi jeg igennem din blog har fået et indblik i, hvor meget det kræver at gå ud i verden som den man er.\nFør i tiden havde jeg nok tænkt, at han var mærkelig.\nSå tak fordi du har givet mig et skub mere på vejen – Og fordi du på din helt egen måde gør lidt af verden bedre. (Faktisk også derfor jeg ikke gad at læse dagens indlæg. Fordi jeg ELSKER at læse om det, der er specielt ved dig og din blog. Det andet.. Not so much. Men det virker helt sikkert for nogle andre :) )\nVerdens længste kommentar. Sorry. Det hele kan vist opsummeres med et: TAK.\n05/03/2012 kl. 22:44\nPs.. Hvor er det egentlig latterligt, at ingen synes det er mærkeligt kvinder går i mandetøj.\n06/03/2012 kl. 22:27\nSguda ret sejt sådan bevidst at ville udvide sin horisont og rummelighed. Og jeg er absolut glad for at være med i processen.\n05/03/2012 kl. 23:02\nSe “No Impact Man” – supersej dokumentar, knap så fanatisk som Andrea og Jeppe… Se den og bliv inspireret:)\n06/03/2012 kl. 15:24\ndu ser farligt dejlig ud. By the way.\n06/03/2012 kl. 15:28\nP.S. eller sagt med andre ord samt fare for at lyde overforbrugerisk: Jeg ville købe hele pakken.\n06/03/2012 kl. 15:57\njeg drømmer om, at et menneske jeg mødte for snart længe siden, og som jeg forelskede mig voldsomt i, var dig, og at vi løb ind i hinanden en dag igen, snart, sådan nærmest tilfældigt, og… jeg drømmer også i det hele taget om et bedre liv, om at blive et bedre menneske (som ovenfor du har beskrevet). Men uanset, så hjælper du lidt på det hele, det synes jeg, du skal vide – både med dine emnevalg og dine lækre billeder af din lækre både maskuline krop og smukke feminine udtryk. Tak for det, og undskyld at jeg er så for meget.\n06/03/2012 kl. 19:37\nEnig med dig – som så mange gange før. Også enig i det utopiske i projektet – men prøver gerne af i mini-målestok. Køber genbrug – prøver at være CO2-venlig ved at cykle – men er også en dobbeltmoralsk hykler, der ELSKER at få noget nyt/andet og gerne smukt (IKKE dyre tasker fra London – eller velstandsvaskebaljer – er både for nærig og for-arget til den slags ødsleri…) Du er så mega-kløgtig, og jeg nyder at “kende” dig her. Har love-linket til dig ovre i mit kulørte hurlumhejhus… KH Lisbeth\n08/03/2012 kl. 07:57\nJeg har lige boet et år i Egypten og har stort set levet uden at købe nogen nye forbrugsgoder.\nHavde lidt indkøringsvanskeligheder i starten og fik da også indkøbt en stavblender som jeg troede ville gøre mig lykkelig (det gjorde den også lidt, men bagefter gik den i stykker).\nKøbte også et par bukser da alle mine bukser blev slidt op og et par sandaler da de gamle gik i stykker – men ellers har det været et år uden tilføjelse af nye ting og uden at vi skulle slæbe mere med hjem end ud, da eventyret var overstået.\nDet har været en super befriende oplevelse og ja, selv uden for landets grænser kan man få rigtig mange ting til at gå op i en højere enhed og man har så meget brug for mindre end hvad vi har herhjemme.\nNår det er sagt, er der da rigtig mange ting jeg er glad for at kommet tilbage til – og det er da også lidt trist, når man er kommet tilbage til et land hvor man faktisk kan få nogen ordentligt ting at man er på understøttelse og derfor ikke har råd til noget.\n…. men som du er inde på vi har nok og lykke findes ikke i shopping – og faktisk oplever jeg det også som en form for befrielse at jeg har fået ændret mit forbrugsmønster og ikke længere køber en masse unødvendigt dims.\n24/03/2012 kl. 13:24